Publication: Magyar Közlöny
Issue: MK-2002-151 (Year: 2002, Number: 151)
Era: 1990-2004
Section: az 1198/2002. (XII. 6.) Korm. határozathoz
Paragraph Index: 53

4. Az általános üzenetek tematikái A központi üzenetekhez kapcsolódóan a KS idõszakában két általános üzenet-tematika különül el: — Az Európai Unió értékei, — A magyar csatlakozás indokai és hatásai, Magyarország értékei. 4.1. Az Európai Unió értékei Az Európai Unió céljait, eredményeit, fejlõdését és mûködését bemutató tájékoztatás az EU alapértékeinek, továbbá létrehozása, mûködése motivációinak ismertetésére épül. Íme ezek közül néhány: „Az EU egységes piac”, „Az európai kultúra: egység a sokféleségben”, „Az EU eszmék és érdekek közössége”, „Az EU csökkenti a térségi egyenlõtlenségeket”, „Az EU esélyt ad a lemaradóknak”, „Az EU biztonságot nyújt tagjainak”, „Az EU támogatja a vidéket”, „Közös fellépés, tisztább környezet”, „Gyors és minõségi közlekedés”, „Egységes valuta, pénzügyi stabilitás”, „Az EU követelményeket támaszt tagországaival szemben”. 4.2. A magyar csatlakozás motivációi és hatásai, Magyarország értékei A csatlakozás indokait (motivációs tényezõit), várt hatásait és az ezekbõl adódó feladatokat az érintettség hangsúlyozásával célszerû bemutatni, segítve az állampolgárok érzelmi azonosulását az uniós tagsággal. Íme néhány ide vonatkozó üzenet: „Az EU-tagság rólad szól”, „Gazdagítjuk az EU-t”, „Magyarország Európához tartozik”, „Részt veszünk az európai döntésekben”, „A magyar nemzet újraegyesül az Európai Unióban”, „Az alkalmazkodás Magyarország érdeke”, „Tanuljunk nyelveket!”. Az EU-tagságból, illetve a tagságra való felkészülésbõl eredõ hatások szoros összefüggésben állnak az EU-alapértékekkel. Az ezekbõl adódó üzenetekbõl íme néhány: „Magyarország részese lesz az egységes piacnak”, „Az európai állampolgársággal minden magyar állampolgár többletjogokat élvez”, „Magyarország részesül az EU által nyújtott gazdasági és regionális támogatásokból”, „Magyarország határai biztonságosabbá válnak”, „Támogatáshoz jut a magyar vidék” stb. 2002/151/II. szám HARMADIK RÉSZ A VÉGREHAJTÁS FELTÉTELEI V. A KOMMUNIKÁCIÓS STRATÉGIA SZAKASZOLÁSA

Source: https://magyarkozlony.hu/hivatalos-lapok/ad3d046a7a1920d31fefb18efd1e7bf0f610c090/dokumentumok/b383966a57b224a06442fb919435dcddce9556a4/letoltes